CELEX: 62014TN0359
Language: fi
Date: 2014-05-27 00:00:00
Title: Asia T-359/14: Kanne 27.5.2014 – Federación Nacional de Cafeteros de Colombia v. SMHV – Accelerate (COLOMBIANO COFFEE HOUSE)

4.8.2014   
            
            
               FI
            
            
               Euroopan unionin virallinen lehti
            
            
               C 253/44
            
         Kanne 27.5.2014 – Federación Nacional de Cafeteros de Colombia v. SMHV – Accelerate (COLOMBIANO COFFEE HOUSE)
   (Asia T-359/14)
   2014/C 253/59
   Kannekirjelmän kieli: espanja
   
      Asianosaiset
   
   
      Kantaja: Federación Nacional de Cafeteros de Colombia (Bogota, Kolumbia) (edustajat: asianajajat A. Pomares Caballero ja M. Pomares Caballero)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Accelerate s.a.l. (Beirut, Libanon)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               muuttamaan sisämarkkinoiden harmonisointiviraston (tavaramerkit ja mallit) viidennen valituslautakunnan 27.3.2014 asiassa R 1200/2013-5 tekemää päätöstä siten, että se toteaa, että asetuksen N:o 207/2009 53 artiklan 1 kohdan c alakohdassa mainitun suhteellisen mitättömyysperusteen, mainitun asetuksen 52 artiklan 1 kohdan a alakohdassa mainitun ehdottoman mitättömyysperusteen tai asetuksen N:o 510/2006 14 artiklassa säädetyn mitättömyysperusteen soveltamisedellytykset täyttyvät kaikkien niiden tavaroiden ja palveluiden osalta, joita mitättömyysvaatimus koskee
            
         
               —
            
            
               toissijaisesti kumoamaan riidanalaisen päätöksen siltä osin kuin siinä hylätään mitättömyysvaatimus seuraavien luokkaan 30 kuuluvien tavaroiden osalta: ”riisi, tapioka, saago; jauhot ja viljavalmisteet, leipä, leivonnaiset ja makeiset, jäätelöt; hunaja, siirappi; hiiva, leivinjauhe; suola, sinappi; etikka, kastikkeet (mauste-); mausteet; jää” ja seuraavien luokkaan 43 kuuluvien palveluiden osalta: ”ravitseminen; tilapäismajoitus”; ja
            
         
               —
            
            
               joka tapauksessa velvoittamaan SMHV:n vastaamaan omista oikeudenkäyntikuluistaan ja korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Rekisteröity yhteisön tavaramerkki, jonka mitättömäksi julistamista on vaadittu: kuviomerkki, jossa on sanat ”COLOMBIANO COFFEE HOUSE” luokkiin 30 ja 43 kuuluville tavaroille ja palveluille – yhteisön tavaramerkki nro 4 6 35  553
   
      Yhteisön tavaramerkin haltija: Accelerate s.a.l.
   
      Yhteisön tavaramerkin mitättömäksi julistamista koskevan vaatimuksen esittäjä: kantaja
   
      Mitättömäksi julistamista koskevan vaatimuksen perustelut: suojattu maantieteellinen merkintä, joka sisältää sanat ”Café de Colombia”
   
      Mitättömyysosaston ratkaisu: mitättömyysvaatimuksen hylkääminen
   
      Valituslautakunnan ratkaisu: valituksen hylkääminen
   
      Kanneperusteet:
   
   
               —
            
            
               asetuksen N:o 510/2006 14 artiklan rikkominen
            
         
               —
            
            
               asetuksen N:o 207/2009 8 artiklan 4 kohdan ja asetuksen N:o 510/2006 13 artiklan rikkominen
            
         
               —
            
            
               olennaisten muotomääräysten rikkominen puutteellisten perustelujen vuoksi
            
         
               —
            
            
               asetuksen N:o 207/2009 7 artiklan 1 kohdan k alakohdan rikkominen
            
         
               —
            
            
               asetuksen N:o 207/2009 7 artiklan 1 kohdan g alakohdan rikkominen.